Siviwe Gwarube

Siviwe Gwarube (gebore 14 Julie 1989) is 'n Suid-Afrikaanse politikus van die Oos-Kaap. Gwarube is 'n lid van die Demokratiese Alliansie (DA). Sy dien sedert Julie 2024 as Minister van Basiese Onderwys in die  Regering van Nasionale Eenheid. Gwarube was die DA se skaduminister van gesondheid voor haar aanstelling as minister. Sy het 'n lid van die Nasionale Vergadering van Suid-Afrika op 22 Mei 2019 geword. 

 Vroeë lewe 
Gwarube is in King William's Town in die destydse Kaapprovinsie gebore en deur haar ouma grootgemaak. Sy het skoolgegaan by Kingsridge High School for Girls en daar gematrikuleer. Daarna het sy 'n BA-graad in regte, politiek en filosofie aan die Rhodes Universiteit behaal. NHI Lawmakers: Face to face with DA MP Siviwe Gwarube, Spotlight, 18 November 2019. Besoek op 12 April 2020.

 Loopbaan 
Gwarube het haar loopbaan in kommunikasie begin. Sy is toe in 2012 deur Lindiwe Mazibuko in diens geneem. Haar volgende werk was as hoof van die Wes-Kaapse gesondheidsdepartement. Voor haar verkiesing tot die parlement was sy hoof van die DA se kommunikasies.

Sy is op 22 Mei 2019 as 'n parlementslid ingehuldig. Mmusi Maimane, destydse DA-parlementêre leier, het haar in die pos van skaduminister van gesondheid aangewys. Die nuutverkose leier John Steenhuisen (verkies in Oktober 2019) het haar in haar pos behou.

Na onderhandelings om 'n Regering van Nasionale Eenheid te vorm, is Gwarube in Julie 2024 as Minister van Basiese Onderwys deur president Cyril Ramaphosa aangestel. Sy is op 3 Julie ingehuldig.

 Verwysings 

 Eksterne skakels 
Siviwe Gwarube – People's Assembly
 Mev. Siviwe Gwarube – Parlement van Suid-Afrika

Kategorie:Geboortes in 1989
Kategorie:Lewende mense
Kategorie:Lede van die Nasionale Vergadering van Suid-Afrika
Kategorie:Politici van die Demokratiese Alliansie
Kategorie:Xhosas